CELEX: 32012B0604
Language: et
Date: 2012-05-10 00:00:00
Title: 2012/604/EL: Euroopa Parlamendi otsus, 10. mai 2012 , ühisettevõtte ARTEMIS 2010. aasta eelarve täitmisele heakskiidu andmise kohta

17.10.2012   
            
            
               ET
            
            
               Euroopa Liidu Teataja
            
            
               L 286/306
            
         EUROOPA PARLAMENDI OTSUS,
   10. mai 2012,
   ühisettevõtte ARTEMIS 2010. aasta eelarve täitmisele heakskiidu andmise kohta
   (2012/604/EL)
   EUROOPA PARLAMENT,
   
               —
            
            
               võttes arvesse ühisettevõtte ARTEMIS 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet ühisettevõtte ARTEMIS eelarveaasta 2010 raamatupidamise aastaaruande kohta koos ühisettevõtte vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06086/2012 – C7-0050/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse nõukogu 20. detsembri 2007. aasta määrust (EÜ) nr 74/2008, millega asutatakse ühisettevõte ARTEMIS ühise tehnoloogiaalgatuse rakendamiseks manussüsteemides, (3) eriti selle artikli 11 lõiget 4,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit (A7-0109/2012),
            
         
               1.
            
            
               annab heakskiidu ühisettevõtte ARTEMIS tegevdirektori tegevusele ühisettevõtte 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, ühisettevõtte ARTEMIS tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 368, 16.12.2011, lk 1.
   
      (2)  EÜT L 248, 16.9.2002, lk 1.
   
      (3)  ELT L 30, 4.2.2008, lk 52.
   
      (4)  EÜT L 357, 31.12.2002, lk 72.
    ---documentbreak--- 
   
               17.10.2012   
            
            
               ET
            
            
               Euroopa Liidu Teataja
            
            
               L 286/307
            
         EUROOPA PARLAMENDI RESOLUTSIOON,
   10. mai 2012,
   tähelepanekutega, mis on ühisettevõtte ARTEMIS 2010. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse ühisettevõtte ARTEMIS 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet ühisettevõtte ARTEMIS eelarveaasta 2010 raamatupidamise aastaaruande kohta koos ühisettevõtte vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06086/2012 – C7-0050/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse nõukogu 20. detsembri 2007. aasta määrust (EÜ) nr 74/2008, millega asutatakse ühisettevõte ARTEMIS ühise tehnoloogiaalgatuse rakendamiseks manussüsteemides, (3) eriti selle artikli 11 lõiget 4,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) artiklis 185, (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit (A7-0109/2012),
            
         
               A.
            
            
               arvestades, et ühisettevõte ARTEMIS asutati 2007. aasta detsembris kümneks aastaks selleks, et määratleda ja rakendada teadusuuringute kava manussüsteemide põhitehnoloogiate arendamiseks eri kohaldamisvaldkondades, et tugevdada Euroopa konkurentsivõimet ja jätkusuutlikkust ning võimaldada uute turgude ja sotsiaalsete rakenduste tekkimist;
            
         
               B.
            
            
               arvestades, et ühisettevõte alustas iseseisvalt töötamist 2009. aasta oktoobris;
            
         
               C.
            
            
               arvestades, et kontrollikoda märkis, et ta sai piisava kindluse 2010. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
            
         
               D.
            
            
               arvestades, et liidu maksimaalne rahaline toetus ühisettevõttele kümne aasta jooksul on 420 000 000 eurot, mis makstakse teadusuuringute seitsmenda raamprogrammi eelarvest;
            
         
               E.
            
            
               arvestades, et ühisettevõtte 2010. aasta eelarve maht oli 38 500 000 eurot;
            
         
      Eelarve haldamine ja finantsjuhtimine
   
   
               1.
            
            
               märgib murega, et ühisettevõtte 2010. aasta eelarvet ei võetud vastu eelmise aasta lõpus; võtab teadmiseks ühisettevõtte vastuse selle kohta, et 2010. aasta eelarve võeti vastu 2011. aasta jaanuaris seetõttu, et eelarve tegevuskulude osa sõltub liikmesriikide kulukohustustest, mida enamik liikmesriike saab võtta üksnes riigi eelarve vastuvõtmise järel; kutsub ühisettevõtet ja rahastavaid liikmesriike jõudma kokkuleppele oma kulukohustuste avalikustamise ajakavas ja praktilises korralduses, et ühisettevõtte eelarve saaks õigel ajal vastu võtta, ning hoidma eelarve täitmisele heakskiidu andmise eest vastutavat institutsiooni selle küsimusega kursis;
            
         
               2.
            
            
               väljendab muret selle üle, et ühisettevõtte 2010. aasta eelarve struktuur ja esituslaad ei olnud kooskõlas ühisettevõtte finantseeskirjadega; on saanud ühisettevõttelt teada, et eelarve struktuuri ja esituslaadi on 2011. aasta eelarves kohandatud; palub kontrollikojal eelarve täitmisele heakskiidu andmise eest vastutavale institutsioonile tõendada, et ühisettevõtte eelarve struktuur ja esituslaad on nüüd finantseeskirjadega täielikult kooskõlas;
            
         
               3.
            
            
               võtab 2010. aasta tegevusaruande põhjal teadmiseks, et ühisettevõtte poolt tegevuskuludeks kasutatud kulukohustuste assigneeringud olid 36 000 000 eurot; märgib, et halduskulude osas leppisid ühisettevõte ja komisjon kokku järgmises jaotuses:
               
                           —
                        
                        
                           ühisettevõte ja ARTEMISIA: 1 000 000 eurot;
                        
                     
                           —
                        
                        
                           komisjon: 1 500 000 eurot;
                        
                     märgib siiski, et ühisettevõtte halduskulude vajadus oli 1 900 000 eurot ning seetõttu piirdus komisjoni toetus 935 315,91 euroga;
            
         
               4.
            
            
               märgib, et ühisettevõtte lõplik eelarve sisaldas maksete assigneeringuid summas 27 000 000 eurot; võtab lõpliku raamatupidamise aastaaruande põhjal teadmiseks, et kulukohustustega seoti 99,9 % assigneeringutest, kuid tunneb kahetsust, et kasutusmäär oli ainult 37,78 %;
            
         
               5.
            
            
               väljendab muret eelarve madala täitmismäära pärast ja eelkõige ühisettevõtte põhitegevuse pärast; rõhutab, et 2010. aasta lõpus oli pangakontodel hoiuseid kokku 16 600 000 eurot (60 % 2010. aasta kasutatavate maksete assigneeringutest);
            
         
      Sisekontrollisüsteemid
   
   
               6.
            
            
               kutsub ühisettevõtet üles täielikult rakendama oma sisekontrolli- ja finantsteabesüsteeme, eelkõige kulude hüvitamise taotluste operatiivkontrollimise, riiklike ametiasutuste tõendite kindluse ja järelauditite strateegia osas;
            
         
               7.
            
            
               tunneb muret, et eelkontrollimisel usaldatakse täielikult riiklike ametiasutuste väljastatud tõendeid ning et ühisettevõte ei tee muid kontrolle, et veenduda toetuse saajate deklareeritud kulude seaduslikkuses ja korrektsuses; nõuab tungivalt, et ühisettevõte looks eelkontrollimehhanismi, et vältida vigu ja/või pettusi deklareeritud kuludes;
            
         
               8.
            
            
               märgib, et projektidega seotud kulude hüvitamise taotluste järelaudit on täielikult delegeeritud liikmesriikidele; on seetõttu seiskohal, et ühisettevõttel tekivad raskused oma liikmete finantshuvide piisava kaitsmise ja aluseks olevate tehingute seaduslikkuse ja korrektsuse tagamisega; palub ühisettevõttel oma kulutaotluste järelauditi strateegia läbi vaadata ja teavitada eelarve täitmisele heakskiidu andmise eest vastutavat institutsiooni sellest, millist mehhanismi rakendatakse, et tagada vastavus ühisettevõtte loomist käsitleva määruse (EÜ) nr 74/2008 artikliga 12;
            
         
               9.
            
            
               võtab teadmiseks kontrollikoja järelduse, et ühisettevõtte IT-alane juhtimine ja kogemused on piisavad, arvestades ettevõtte suurust ja missiooni; toonitab siiski, et strateegiline IT kavandamine ja järelevalvetsükkel, ametlik julgeolekupoliitika ja eeskirjad, IT riskijuhtimine ning talituspidevuse kava ja avariitaaste kava on puudulikud; palub ühisettevõttel olukorda parandada ja esitada eelarve täitmisele heakskiidu andmise eest vastutavale institutsioonile selle küsimuse kohta ajakohastatud aruanne;
            
         
               10.
            
            
               võtab teadmiseks, et ühisettevõtte peaarvepidaja kinnitas finants- ja raamatupidamissüsteemid (ABAC ja SAP); märgib siiski, et süsteemide aluseks olevaid majandusprotsesse ei kinnitatud, eelkõige protsessi, mis annab finantsteavet riigi ametiasutuste esitatud kulude hüvitamise taotluste kinnitamise ja väljamaksmise kohta; palub ühisettevõttel teavitada eelarve täitmisele heakskiidu andmise eest vastutavat institutsiooni aluseks olevate tegevusprotsesside kinnitamise seisust;
            
         
      Siseaudit
   
   
               11.
            
            
               võtab teadmiseks, et ühisettevõtte finantseeskirju ei ole veel muudetud nii, et need sisaldaksid viidet komisjoni siseaudiitori volitustele kogu üldeelarve suhtes;
            
         
               12.
            
            
               märgib siiski, et komisjon ja ühisettevõte on võtnud meetmeid, et tagada komisjoni siseauditi talituse ja ühisettevõtte siseauditi talituse vastavate ülesannete selge määratlus;
            
         
      Toetustaotluste esitamise kutsed ja läbirääkimised projektide üle
   
   
               13.
            
            
               võtab aasta tegevusaruande põhjal teadmiseks, et ühisettevõtte 2010. aasta projektikonkursi kutse avaldati 26. veebruaril 2010 ja projekti lühikirjelduse etapiks selle kutse raames esitati 73 uurimisprojekti ettepanekut, millest 72 vastasid valikukriteeriumidele; märgib, et 11 valitud projekti maksumus jääb vahemikku 45 000 000 kuni 3 400 000 eurot ning nelja projekti maksumus on 15 000 000 eurot või üle selle, mis moodustab 66 % kogu investeeringust; märgib siiski, et algsest 11 projektist, mille üle tegevdirektorile olid antud volitused läbi rääkida, tuli üks lugeda lootusetult ebaõnnestunuks, mistõttu läbirääkimised olid edukad kümne projekti puhul;
            
         
               14.
            
            
               märgib mõiste „küpsusindeks” (Maturity Index) kasutuselevõttu 2010. aasta toetustaotluste esitamise kutses; on arusaamisel, et seda vahendit, mille eesmärk on hõlbustada edasise analüüsi tegemist, kasutati projekti lühikirjelduse etapis selleks, et hinnata lühikirjelduste subjektiivset kvaliteeti ning ARTEMISe kogukonna küpsuse astet tööprogrammile reageerimisel;
            
         
               15.
            
            
               on aasta tegevusaruande põhjal arvamusel, et teadus- ja arendustegevuse projektide alustamise ja läbirääkimiste osas esines viivitusi raamistiku loomisel ühisettevõtte lepingualaste läbirääkimiste jaoks, sest seitsmenda raamprogrammi IT-vahendite eest vastutavas komisjoni teenistuses muutusid prioriteedid; võtab ühisettevõttelt saadud teabe põhjal teadmiseks, et tehniline viivitus on kontrolli all ja täielikult toimiva tootmiskeskkonna tarnimist oodati 2011. aasta jaanuari keskpaigaks; märgib siiski, et edasiste viivituste ärahoidmiseks ühisettevõtte lepingualastes läbirääkimistes on leevendava abinõuna olemas käsitsi töötlemisel põhinev varulahendus, mis oleks pidanud võimaldama lõpetada kõik läbirääkimised 2011. aasta esimeses kvartalis (eeldades, et riikide tasandi lepingud allkirjastatakse), isegi kui IT-vahendid ei ole veel valmis;
            
         
               16.
            
            
               võtab aasta tegevusaruande põhjal teadmiseks, et 2010. aasta lõpuks olid ühisettevõtte toetuslepingud sõlmitud 2009. aasta projektikonkursi kõigi 13 projekti osas ja kõik projektid käivitati;
            
         
               17.
            
            
               peab positiivseks, et ühisettevõte jälgis ja kontrollis kõiki 2008. aasta projektikonkursi projekte; märgib siiski, et hinnangud projektide tulemuste kohta on sageli liiga üldised ega võimalda hinnata projektide tulemuslikkust; märgib, et näiteks projektide CHARTER, eDIANA, SYSMODEL, iLAND, INDEXYS, CHESS ja CESAR tulemustele antud hinnang piirdub vaid sõnaga „positiivne”; kutsub ühisettevõtet üles arendama ja rakendama oma projektide edaspidisel järelevalvel ja kontrollimisel täpsemaid tulemuslikkuse näitajaid;
            
         
      Tulemused
   
   
               18.
            
            
               võtab ühisettevõtte aasta tegevusaruande põhjal teadmiseks, et 16. detsembril 2010 kiideti heaks komisjoni aruanne ARTEMISe ja ENIACi ühise tehnoloogiaalgatuse esimese vahehinnangu kohta;
            
         
               19.
            
            
               rõhutab, et vahehinnangus esitati ühisettevõttele kolm järgmist soovitust:
               
                           —
                        
                        
                           lahendada „teiste ärakasutamise” probleem, ühisettevõte peaks looma süsteemi, milles iga mitteliikmest abisaaja maksab protsendi saadud liidu toetusest tasuna ühisettevõtte kulude katteks;
                        
                     
                           —
                        
                        
                           hindamis- ja valikuprotsesse tuleks muuta nii, et toetatud projektide valiku kogum vastaks paremini programmi üleeuroopalistele strateegilistele eesmärkidele;
                        
                     
                           —
                        
                        
                           liikmesriigid ja tööstusharude liidud peaksid tegema koostööd, et luua protsessid, mille kaudu potentsiaalsetele projektiettepanekute tegijatele saaks anda varakult konstruktiivset tagasisidet toetuse saamise väljavaadete kohta;
                        
                     palub ühisettevõttel teavitada eelarve täitmisele heakskiidu andmise eest vastutavat institutsiooni meetmetest, mida esimese vahehinnangu tulemuste põhjal on võetud;
            
         
               20.
            
            
               võtab teadmiseks komisjoni ettepaneku kehtestada teadusuuringute ja innovatsiooni 2014.–2020. aasta raamprogrammi „Horisont 2020” rakendamise eriprogramm ning selle, et komisjon esitab ettepanekus võimaluse kombineerida ühisettevõtted ARTEMIS ja ENIAC üheks algatuseks ning võimaluse luua uued ühisettevõtted raamprogrammi „Horisont 2020” ühiskonnaprobleeme käsitleva osa rakendamiseks; palub komisjonil hoida eelarve täitmisele heakskiidu andmise eest vastutavat institutsiooni selle küsimusega kursis;
            
         
      Puudub leping asukohariigiga
   
   
               21.
            
            
               kordab, et ühisettevõte peaks sõlmima kiiresti Belgiaga asukohalepingu, milles käsitletakse tööruume, privileege ja immuniteete ning Belgia poolt ühisettevõttele antavat muud toetust, nagu on ette nähtud ühisettevõtte asutamise määruses (EÜ) nr 74/2008;
            
         
      Horisontaalsed tähelepanekud ühisettevõtete kohta
   
   
               22.
            
            
               rõhutab, et seni on komisjon Euroopa Liidu toimimise lepingu artikli 187 alusel asutanud seitse ühisettevõtet; märgib, et kuus ühisettevõtet (IMI, ARTEMIS, ENIAC, CLEAN SKY, FCH ja ITER-F4E) kuuluvad komisjoni teadusuuringute ja innovatsiooni peadirektoraadi ning infoühiskonna ja meedia peadirektoraadi teadusruumi ning ühele ühisettevõttele on tehtud ülesandeks välja töötada uus lennuliikluse juhtimise süsteem (SESAR) transpordisektoris, mis kuulub liikuvuse ja transpordi peadirektoraadi tegevusvaldkonda;
            
         
               23.
            
            
               märgib, et ühisettevõtetele nende tegevusajal vajalikuks peetavad soovituslikud koguvahendid on 21 793 000 000 eurot;
            
         
               24.
            
            
               märgib, et ühisettevõtetele nende tegevusajal vajalikuks peetav liidu kogutoetus on 11 489 000 000 eurot;
            
         
               25.
            
            
               märgib, et 2010. aastal moodustas liidu makse ühisettevõtete eelarvesse kokku 505 000 000 eurot;
            
         
               26.
            
            
               palub komisjonil edastada eelarve täitmisele heakskiidu andmise eest vastutavale institutsioonile igal aastal koondteabe igale ühisettevõttele liidu üldeelarvest eraldatud vahendite kohta, et tagada liidu vahendite kasutamise selgus ja läbipaistvus ning taastada maksumaksjate usaldus;
            
         
               27.
            
            
               hindab positiivselt ühisettevõtte ARTEMIS algatust lisada oma tegevusaruandesse andmed käimasolevate projektide järelevalve ja kontrolli kohta; on veendunud, et ka teised ühisettevõtted peaksid juurutama selle tava;
            
         
               28.
            
            
               tuletab meelde, et ühisettevõtted kujutavad endast avaliku ja erasektori partnerlust ning seetõttu ühendavad avalikke ja erahuvisid; on arvamusel, et niisuguses olukorras ei tohiks huvide konflikti esinemise võimalust tähelepanuta jätta, vaid sellega tuleb nõuetekohaselt tegelda; kutsub seetõttu ühisettevõtteid üles teavitama eelarve täitmisele heakskiidu andmise eest vastutavat institutsiooni kontrollimehhanismidest, mida nad kasutavad, et võimaldada nõuetekohast haldamist ja ära hoida huvide konflikte;
            
         
               29.
            
            
               märgib, et kui ITERi ja tuumasünteesienergeetika arendamise Euroopa ühisettevõtte välja arvata, on ühisettevõtted suhteliselt väikesed ja geograafiliselt kontsentreeritud; on seetõttu veendunud, et nad peaksid võimaluse korral oma vahendid ühendama;
            
         
               30.
            
            
               palub kontrollikojal esitada Euroopa Parlamendile ülevaate selle kohta, milliseid järelmeetmeid on ühisettevõtted võtnud seoses kontrollikoja märkustega nende 2011. aasta raamatupidamise aruannete kohta;
            
         
               31.
            
            
               palub kontrollikojal esitada mõistliku tähtaja jooksul Euroopa Parlamendile eriaruande lisandväärtuse kohta, mida ühisettevõtete asutamine annab teadusuuringuid, tehnoloogia arendamist või tutvustamist hõlmavate programmide edukaks elluviimiseks; märgib lisaks, et samas aruandes tuleks esitada ka hinnang ühisettevõtete asutamise tulemuslikkuse kohta.
            
         
      (1)  ELT C 368, 16.12.2011, lk 1.
   
      (2)  EÜT L 248, 16.9.2002, lk 1.
   
      (3)  ELT L 30, 4.2.2008, lk 52.
   
      (4)  EÜT L 357, 31.12.2002, lk 72.